

**REPUBLIKA HRVATSKA**

**KARLOVAČKA ŽUPANIJA**



 **OPĆINA KAMANJE**

 **OPĆINSKO VIJEĆE**

KLASA: 023-01/21-01/03

UR.BROJ: 2133-18-01-24-16

U Kamanju, 19.03.2024. godine

**PREDMET: ZAPISNIK SA 16. SJEDNICE OPĆINSKOG VIJEĆA OPĆINE KAMANJE**

Sjednica je započela u 18:00 sati u prostorima vijećnice Općine Kamanje.

Sjednici su nazočili: Ivan Lukunić, Ružica Brgan, Stjepan Maršić, Dragutin Ivančić, Josip Ribarić

Nenazočni: Ana Ladika, Kristina Novosel Mihalić

Od predstavnika izvršne vlasti:

* načelnik Općine Kamanje Damir Mateljan

Zapisničar: Anita Matešić Štajcer

Utvrđuje se da je prisutno 5, od ukupno 7 vijećnika, te je utvrđen kvorum za donošenje odluka.

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne.

Predlaže slijedeći:

**DNEVNI RED:**

1. Aktualni sat
2. Realizacija točaka i prihvaćanje zapisnika sa 15. sjednice Općinskog vijeća
3. Godišnji izvještaj o izvršenju proračuna Općine Kamanje za 2023. godinu i prihvaćanje izvješća o izvršenju

sukladno Godišnjem obračunu proračuna za 2023. godinu

1. Zaključak o prihvaćanju Izvješća o izvršenju Programa izgradnje građevina i uređaja komunalne

infrastrukture u 2023. godini

1. Zaključak o prihvaćanju Izvješća o izvršenju Programa održavanja komunalne infrastrukture za 2023. godinu
2. Zaključak o prihvaćanju Izvješća o izvršenju Socijalnog programa na području Općine Kamanje za 2023. godinu
3. Zaključak o prihvaćanju Izvješća o izvršenju Programa javnih potreba u sportu na području Općine Kamanje za 2023. godinu
4. Zaključak o prihvaćanju Izvješća o izvršenju Programa javnih potreba u kulturi na području Općine

Kamanje za 2023. godinu

1. Zaključak o usvajanju Izvješća Programa potpora poljoprivredi na području Općine Kamanje za 2023. godinu
2. Zaključak o prihvaćanju Izvješća o izvršenju Programa javnih potreba u vatrogastvu za 2023. godinu
3. Zaključak o prihvaćanju Izvješća o izvršenju Programa utroška sredstava šumskog doprinosa za 2023. godinu
4. Zaključak o prihvaćanju Izvješća o izvršenju Programa utroška naknade za zadržavanje nezakonito izgrađenih zgrada u prostoru za 2023. godinu
5. Odluka o raspodjeli rezultata za 2023. godinu
6. Izvješće o radu Općinskog načelnika za razdoblje od 01. siječnja do 31. prosinca 2023. godine
7. Prijedlog Odluke o izmjeni Odluke o koeficijentu i osnovici za obračun plaće načelniku
8. Prijedlog Odluke o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Kamanje
9. Prijedlog Odluke o ukidanju svojstva javnog dobra na kčbr. 2559/1, 2559/2 i 25959/3 k.o. Brlog Ozaljski
10. Prijedlog Odluke o imenovanju osobe sudaca porotnika za mladež pri Županijskog sudu u Karlovcu
11. Izvješće o stanju zaštite od požara i stanju provedbe Plana unapređenja zaštite od požara na području Općine Kamanje u 2023. godini
12. Prihvaćanje Pravilnika o upisu djece u Dječji vrtić „Kamanje“

Predloženi dnevni red s dan je na glasanje te je jednoglasno, sa 5 glasova „ZA“ prihvaćen.

**Ad1) Aktualni sat**

Gospodin Maršić Stjepan pitao je dali postoji mogućnost uređenja i proširenja šumskih puteva Brlog – Reštovo. Načelnik je kazao kako obrt Terra nakon što uredi puteve u Kamanju izdati će mu se nalog za uređenje i proširenje šumskih puteva Brlog-Reštovo. Sa 01.04.2024. godine odobreno nam je od strane HZZ-a zapošljavanje jednog radnika preko mjere Javni rad te ćemo imati mogućnost da se zatrpavaju rupe koje su nastale od bujica na šumskim putevima. Gospodina Ribarić Josipa zanima kakva je situacija na Reštovu. Gospodin Dragutin Ivančić ja kazao kako je Elektra Ozalj odradila svoj posao prema crkvi Reštovo, zamijenjeni su stupovi betonskim i stari drveni stupovi uklonjeni su sa parcela. Međutim putevi u Reštovu bi se trebali urediti npr. put prema kući Janjac Marijana kojeg treba barem nasipati. Načelnik je kazao kako će se put nasipati međutim taj put prolazi kroz privatno vlasništvo Marijana Janjca. Načelnik je kazao kako je puno puteva u Općini Kamanje uređeno i asfaltirano i sve temeljem financijske mogućnosti. Gospodina Ribarić Josipa zanima dali mogućnost navoza od kuće Perićak, Orljakovo 28a do izlaza na DC 228. Načelnik je kazao kako je put u planu za 2024. godinu, međutim nije nužan, odnosno u financijskim mogućnostima postoji mogućnost da se put uredi odnosno da se asfaltira. Također gospodina Ribari Josipa zanima kakva je situacija za putem rema kupalištu Petrinski kut. Načelnik je kazao kako su u 2023. godini po nalogu Općine izišli na teren geometri i izmjerili su cestu prema kupalištu Petrinski kut. Geodetski elaborat je predan u Katastar i Gruntovnicu i ista je ucrtana u zemljišnim knjigama u vlasništvo Općine Kamanje. Vlasnik zemljišta koji je kupio parcele blizu rijeke Kupe ima namjeru urediti i pružiti mogućnost za iznajmljivanje (turistički). Gđa. Brgan Ružica dodala je kako put prema njoj nije put još ucrtan. Načelnik je obrazložio da se radi na ucrtavanju svih puteva koji još nisu ispravno evidentirani u katastru. Raspravljalo se i o uređenju puteva u Reštovu (od za vrha do kuće Matijašić Franje i kod kuće Krevl Igora do Matešića Branka) i uređenju puteva Orljakovo (kod kuće Boljar-Benković) Načelnik je kazao kako će se putevi uvrstiti u plan za uređenje i asfaltiranje, dok je slučaj Boljar-Benković prvo potrebno riješiti imovinsko pravne odnose nakon čega će se provesti ucrtavanje puteva u katastar.

Predsjednik je zaključio aktualni sat te se prešlo na sljedeću točku dnevnog reda.

**Ad2) Realizacija točaka i prihvaćanje zapisnika sa 15. sjednice Općinskog vijeća**

Nema dopuna ili primjedbi na zapisnik sa 15. sjednice Općinskog vijeća te se prelazi na treću točku dnevnog reda.

**Ad3) Godišnji izvještaj o izvršenju proračuna Općine Kamanje za 2023. godinu i prihvaćanje izvještaja o izvršenju**

Sukladno Zakonu o proračunu Pročelnica je obrazložila kako konsolidacije prihoda i rashoda, primitaka i izdataka kao konačni rezultat na prihodovnoj strani naći će se svi prihodi i primici koje ostvari Općina i njezin proračunski korisnik prikazani kao jedinstveni subjekt.

U razdoblju od 01.01. do 31.12.2023. godine Općina Kamanje ostvarila je ukupne prihode u iznosu od 595.002,59 eura. Na prihodovnu stranu proračuna dodaju se i prihodi proračunskog korisnika Dječjeg vrtića Kamanje koji iznose 34.743,70 eura (ukupni prihodi u iznosu od 125.265,98 eura umanjeni su za prihode ostvarene iz nadležnog proračuna (skupina 67) u iznosu 90.522,28 eura). Zbroj navedenog daje ukupne prihode proračuna i proračunskog korisnika u iznosu od 629.746,29 eura.

Značajni prihodi ove godine ostvareni su od Pomoći iz inozemstva i od subjekata unutar općeg proračuna (63) više su ostvarene za 71% u odnosu na prethodnu godinu, odnosno više su za 91.432,13 eura. Na poziciji Tekuće pomoći proračunu iz drugih proračuna i izvanproračunskim korisnicima (6331) iskazan je iznos od 87.815,99 eura, a odnosi se na pomoći fiskalnog izravnanja iz državnog proračuna, sredstva dobivena Središnjeg ureda za demografiju i mlade za sufinanciranje rada vrtića, pomoći za funkcionalno spajanje – zajednički komunalni redar, pomoći za fiskalnu održivost dječjih vrtića te pomoći za nadoknadu troškova izbore za nacionalne manjine iz Županijskog proračuna.

Ukupni rashodi Općine Kamanje i proračunskog korisnika Dječjeg vrtića Kamanje u 2023. godine izvršeni su u iznosu od 565.915,37 eura. Ukupni rashodi Općine Kamanje iznose 439.020,53 eura te su umanjeni za rashode financiranja redovne djelatnosti Dječjeg vrtića Kamanje u iznosu 90.522,28 eura (Prijenosi proračunskim korisnicima iz nadležnog proračuna za financiranje redovne djelatnosti 3672). Rashodi Dječjeg vrtića Kamanje izvršeni su u iznosu od 126.894,84 eura.

Konsolidacijom manjka prihoda proračunskog korisnika Dječjeg vrtića u iznosu 7.310,95 eura i viška prihoda nadležnog proračuna u iznosu 11.727,94 eura ostvaren je višak prihoda i primitaka za pokriće u sljedećem razdoblju u iznosu 4.416,98 eura.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA

**Utvrđuje se da je donesena slijedeći**

**Izvještaj o izvršenju Proračuna Općine Kamanje za razdoblje 01.01.-31.12.2023. godine**

Izvještaj o izvršenju Proračuna Općine Kamanje za razdoblje 01.01. – 31.12.2023. god. prilaže se ovom Zapisniku.

Prelazi se na sljedeću točku.

**3a) Zaključak o prihvaćanju Izvješća o izvršenju Programa izgradnje građevina i uređaja komunalne infrastrukture u 2023. godini**

Pročelnica je dala obrazloženje na Izvješće o izvršenju Programa izgradnje građevina i uređaja komunalne infrastrukture u 2023.godini. Programom gradnje objekata i uređaja komunalne infrastrukture na području Općine Kamanje za 2023. godinu, u skladu s predvidivim sredstvima i izvorima financiranja daje se izvješće gradnje objekata i uređaja komunalne infrastrukture tijekom 2023.g. Tim se Programom određuje opis poslova s izraženim troškovima za gradnju pojedinih objekata i uređaja komunalne infrastrukture te iskaz financijskih sredstava utrošenih za ostvarivanje programa s naznakom izvora financiranja po djelatnostima za 2023.g.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o prihvaćanju Izvješća o izvršenju Programa izgradnje građevina i uređaja**

**komunalne infrastrukture u 2023. godini**

Članak 1.

Prihvaća se izvješće Općinskog načelnika Općine Kamanje o izvršenju Programa izgradnje građevina i uređaja komunalne infrastrukture u 2023. godini, KLASA: 360-02/22-01/01, UR.BROJ: 2133-18-02-24-04 od dana 04.03.2024. godine

Članak 2.

Izvješće o izvršenju Programa gradnje uređaja i objekata komunalne infrastrukture u 2023. godini iz članka 1. sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Temeljem članka 71. Zakona o komunalnom gospodarstvu („Narodne novine“ br. 68/18, 110/18 i 32/20) i članka 41. Statuta Općine Kamanje („Glasnik općine Kamanje“ br. 01/21), Općinski načelnik Općine Kamanje, podnosi

**IZVJEŠĆE**

**o izvršenju Programa gradnje uređaja i objekata komunalne infrastrukture**

**za 2023. godinu**

**Članak 1.**

Ovim izvješćem daje se prikaz izvršenih rashoda za izgradnju objekata i uređaja komunalne (nerazvrstane ceste, groblja, javne površine na kojima nije dopušten promet motornim vozilima i dr.) infrastrukture i druge infrastrukture na području Općine Kamanje u 2023. godini, kao i prikaz izvora financijskih sredstava za gradnju navedenih objekata i infrastrukture, kako slijedi:

1. **Kapitalni projekt: K100303 – Uređenje nerazvrstanih prometnica i trgova**

PLANIRANO: 151.000,00 EUR

OSTVARENO: 103.743,47 EUR

INDEKS: 68,70 %

* Naselje Reštovo - Uređenje i asfaltiranje dijela nerazvrstane prometnice kčbr. dio 2482 k.o. Brlog Ozaljski, duljine cca 700 metara (asfaltiranje u duljini od 200 metara (tvrtka ZEROT d.o.o. do izlaza na DC228 i u duljini 500 metara proširenje i navoz prometnice od kuće Vardijan, Reštovo 10 A do tvrtke ZEROT d.o.o.) izvršeni radovi u iznosu od 47.367,63 EUR
* Naselje Orljakovo - Asfaltiranje nerazvrstane prometnice kčbr. dio 2577 k.o. Brlog Ozaljski, duljine cca 50 metara (kuća Malatestinić, Orljakovo 19 A) izvršeni radovi u iznosu od 7.399,22 EUR
* Naselje Brlog Ozaljski – uređenje i asfaltiranje nerazvrstane prometnice kčbr.dio 2517/1 k.o. Brlog ozaljski, duljine cca 150 metara izvršeni radovi u iznosu od 18.363,29 EUR
* Naselje Kamanje – odron/klizište na nerazvrstanoj cesti Preseka – kčbr. 2361, 2362, 2356/3, 1123/2, 2333/1 i 693/3 k.o. Police Pirišće” izvršeni radovi u iznosu od 30.613,33 EUR

**Rekapitulacija rashoda Programa gradnje objekata i uređaja komunalne i druge infrastrukture u 2023. godini.**

|  |  |  |  |  |
| --- | --- | --- | --- | --- |
| **Red.br.** | **RASHOD** | **PLANIRANO** | **OSTVARENO**  | **INDEKS** |
| 1. | Kapitalni projekt: K100303 – Uređenje nerazvrstanih prometnica i trgova | 151.000,00 | 103.743,47 | 68,70 % |
| **UKUPNO** | **151.000,00** | **103.743,47** | **68,70 %** |

**Radovi i usluge iz ovog Programa realizirani su ukupnom iznosu od 103.743,47 kuna (68,70 %), financirani su iz sljedećih izvora:**

- Izvor financiranja 5: Pomoći 102.067,22 EUR

- Izvor financiranja 8: Namjenski primici 1.676,25 EUR

 UKUPNO: 103.743,47 EUR

**Članak 2.**

Ovo Izvješće podnosi se Općinskom vijeću Općine Kamanje na usvajanje.

Prelazi se na slijedeću točku.

**3b) Zaključak o prihvaćanju Izvješća o izvršenju Programa održavanja komunalne infrastrukture za 2023. godinu**

Pročelnica je dala obrazloženje na Izvješće o izvršenju Programa održavanja komunalne infrastrukture za 2023. godinu. Temeljem izvješća o izvršenju Programa navedeno je koje su površine obuhvaćene vezano za održavanje čistoće javne zelene površine i javne prometne površine, održavanje javnih prometnih površina i nerazvrstanih cesta u zimskim uvjetima, održavanje asfaltnih i makadamskih puteva te održavanje javne rasvjete. Uz svako objašnjenje održavanja dati su i izvori financiranja iz Proračuna.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o prihvaćanju Izvješća o izvršenju Programa održavanja komunalne infrastrukture za 2023. godinu**

Članak 1.

Prihvaća se izvješće Općinskog načelnika Općine Kamanje o izvršenju Programa održavanja komunalne infrastrukture za 2023. godinu, KLASA: 363-01/22-01/03, UR.BROJ: 2133-18-02-24-04 od dana 04.03.2024. godine

Članak 2.

Izvješće o izvršenju Programa održavanja komunalne infrastrukture za 2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Temeljem članka 74. Zakona o komunalnom gospodarstvu („Narodne novine“ br. 68/18, 110/18 i 32/20) i članka 41. Statuta Općine Kamanje („Glasnik Općine Kamanje“ broj 01/21), Općinski načelnik Općine Kamanje, podnosi

**I Z V J E Š Ć E**

**o izvršenju Programa održavanja komunalne infrastrukture**

**za 2023. godinu**

Članak 1.

Ovim izvješćem su obuhvaćeni rashodi sredstava prikupljeni i utrošeni za održavanje komunalne infrastrukture za 2023. godinu.

Članak 2.

Sredstva iz prethodne točke su utrošena za slijedeće namjene:

1. **ODRŽAVANJE JAVNE RASVJETE**

|  |  |  |  |  |  |
| --- | --- | --- | --- | --- | --- |
| **Redni broj** | **Opis poslova** | **Izvor financiranja** | **PLANIRANO** | **OSTVARENO** | **INDEKS** |
| 1. | Troškovi električne energije | PRIHODI ZA POSEBNE NAMJENE | 9.000,00 | 9.491,25 | 93,37% |
| 2. | Javna rasvjeta- održavanje uređaja i opreme javne rasvjete- zamjena dotrajalih stupova i rasvjetne armature - sanacije nakon šteta- modernizacija javne rasvjete u svrhu poboljšanja  energetske učinkovitosti- usklađivanje postojeće javne rasvjete sa novom  zakonskom regulativom o standardima upravljanja  rasvijetljenošću | POMOĆI | 16.000,00 | 11.042,89 | 69,02 % |

1. **ODRŽAVANJE NERAZVRSTANIH CESTA**

|  |  |  |  |  |  |
| --- | --- | --- | --- | --- | --- |
| **Redni broj** | **Opis poslova** | **Izvor financiranja** | **PLANIRANO** | **OSTVARENO** | **INDEKS** |
| **1.** | **Kameni materijal za nasipavanje nerazvrstanih cesta i drugih prometnih površina**  | POMOĆI | 10.000,00 | 7.643,78 | 76,44 % |
| **2.** | **Održavanje asfaltiranih cesta**- krpanje i sanacija udarnih rupa- sanacija linijskih uzdužnih i poprečnih pukotina  na cesti-strojno frezanje dotrajalih asfaltiranih površina- popravak rubnjaka uključivo i rušenje betonskog temelja rubnjaka- izrada nosivog sloja asfalta za potrebe održavanja  cesta- izrada završnog sloja asfalta….**Održavanje makadamskih cesta**-rad stroja i prijevoz kamenog materijala |

1. **ODRŽAVANJE JAVNIH POVRŠINA I ČISTOĆE JAVNIH POVRŠINA**

|  |  |  |  |  |  |
| --- | --- | --- | --- | --- | --- |
| **Redni broj** | **Opis poslova** | **Izvor financiranja** | **PLANIRANO** | **OSTVARENO** | **INDEKS** |
| **1.** | **Javne zelene površine** obuhvaćene programom održavanja na području Općine Kamanje su:1. Zeleni otoci na trgu pored Župne crkve Imena Marijina u Kamanju
2. Zeleni otoci uz autobusna stajališta u Kamanju i Orljakovu
3. Zeleni otoci uz raspela u Mjesnim odborima
4. Zelene površine uz špilju Vrlovku
5. Zeleni pojas uz potok kraj igrališta NK „Vrlovka“
6. Općinsko građevinsko zemljište u središtu Kamanja

Radovi: košnja trave, sađenje cvijeća i trajnica, sađenja drveća, uklanjanje drveća, uklanjanje živice. | PRIHODI ZA POSEBNE NAMJENE | 5.900,00 | 4.612,48 | 78,18 % |
| **2.** | **Javne prometne površine** obuhvaćene programom održavanja na području Općine Kamanje su:1. Trg i parkiralište ispred crkve Imena Marijinog u Kamanju
2. Parkiralište ispred mrtvačnice u Kamanju
3. Parkiralište ispred mrtvačnice u Reštovu
4. Nogostup uz LC u Kamanju

Radovi: metenje i pranje po potrebi, radovi prigodom dana općine i ostalih priredbi. | **POMOĆI** | 6.100,00 | 2.128,73 | 34,90 % |

Planirane djelatnosti navedene u ovom Programu iznose ukupno 47.000,00 EUR a izvršene su u iznosu od 34.919,13 EUR te izvori financiranja su slijedeći:

* + - Komunalni doprinos i naknada 22. 024,33 EUR
		- Prihod od nefinancijske imovine (zakup imovine, prekomjerna

uporaba ceste, naknada za legalizaciju nezakonito izgrađenog zemljišta 638,54 EUR

* + - Prihod za posebne namjene (grobna naknada,

šumski doprinos, mjesni samodoprinos, vodni doprinos) 4.612,48 EUR

* + - Ostali prihodi 0,00 EUR
		- Pomoći 7.643,78 EUR

 **UKUPNO: 34.919,13 EUR**

Članak 3.

 Ovo Izvješće podnosi se Općinskom vijeću Općine Kamanje na usvajanje.

Prelazi se na slijedeću točku.

**3c) Zaključak o prihvaćanju Izvješća o izvršenju Socijalnog programa na području Općine Kamanje za 2023. godinu**

Pročelnica je dala obrazloženje na Izvješće o izvršenju Socijalnog programa na području Općine Kamanje za 2023. godinu i kazala kako je planirano u 2023. godini bilo 24.700,00 EUR te utrošena sredstva iznose 23.106,77 EUR. U materijalima je dano detaljno izvješće na što su sredstva utrošena tijekom 2023. godine.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o prihvaćanju Izvješća o izvršenju Socijalnog programa na području Općine Kamanje**

**za 2023. godinu**

Članak 1.

Prihvaća se izvješće Općinskog načelnika Općine Kamanje o izvršenju Socijalnog programa na području Općine Kamanje za 2023. godinu, KLASA:551-01/22-01/01, UR.BROJ: 2133-18-02-24-03 od dana 04.03.2024. godine

Članak 2.

Izvješće o izvršenju Socijalnog programa na području Općine Kamanje za 2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Na temelju članka 41. Statuta Općine Kamanje („Glasnik Općine Kamanje“ br. 01/21), Općinski načelnik Općine Kamanje, podnosi

**I Z V J E Š Ć E**

**o izvršenju Socijalnog programa za 2023. godinu**

Članak 1.

U Socijalnom programu za 2023. godinu („Glasnik Općine Kamanje“ broj 05/22 i 05/23), utvrđene su usluge sufinanciranja oblika socijalne skrbi u ukupnom iznosu od 24.700,00 EUR. ***Iste su izvršene u iznosu od 23.106,77 EUR.***

U nastavku slijedi pregled planiranog i izvršenog po navedenom Programu.

|  |  |  |  |
| --- | --- | --- | --- |
| **R/B** | **PLANIRANO** | **OSTVARENO** | **Indeks** |
| 1. Novčana pomoć za opremanje novorođenčadi
 | 800,00 EUR  | 796,32 EUR | 99,54 % |
| 1. Sufinanciranje boravka djece u vrtiću i dadiljanje
 | 1.000,00 EUR | 806,40 EUR | 80,64 % |
| 1. Sufinanciranje prijevoza učenika osnovnih škola
 | 13.000,00 EUR | 11.988,56 EUR | 92,22 % |
| 1. Sufinanciranje aktivnosti učenika PŠ Kamanje
 | 4.400,00 EUR |  4.212,16 EUR | 95,73 % |
| 1. Sufinanciranje udžbenika i ostale šk.opreme učenicima PŠ Kamanje
 | 5.200,00 EUR | 5.096,74 EUR | 98,01 % |
| 1. Ostala prava iz Socijalnog programa
 | 200,00 EUR | 200,00 EUR | 100,00 % |
| 1. Naknada za troškove stanovanja
 | 100,00 EUR | 6,59 EUR | 6,59 % |

 **UKUPNO: 24.700,00 EUR 23.106,77 EUR 93,55 %**

Članak 2.

Realizacija Socijalnog programa izvršena je sukladno proračunskim mogućnostima, a zadržani su svi planirani oblici socijalne skrbi.

Članak 3.

 Ovo Izvješće podnosi se Općinskom vijeću Općine Kamanje na usvajanje.

Prelazi se na slijedeću točku.

**4d) Zaključak o prihvaćanju Izvješća o izvršenju Programa javnih potreba u sportu na području Općine Kamanje za 2023. godinu**

Pročelnica je dala obrazloženje na Program javnih potreba u sportu za područje Općine Kamanje u 2023. godini. Općina nastoji poticati promicanje sporta, obuhvaćajući sve dobne kategorije bez razlike u spolu, vjeri, političkoj ili bilo kojoj drugoj pripadnosti, a sa svrhom i zadaćom zadovoljavanja osnovnih ljudskih potreba za kretanjem i tjelesnom aktivnošću. Daje se izvještaj o izvršenju ovog Programa u 2023.g.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o prihvaćanju Izvješća o izvršenju Programa javnih potreba u sportu na području Općine Kamanje za 2023. godinu**

Članak 1.

Prihvaća se izvješće Općinskog načelnika Općine Kamanje o izvršenju Programa javnih potreba u sportu na području Općine Kamanje za 2023. godinu, KLASA: 620-01/22-01/01, UR.BROJ: 2133-18-02-24-06 od dana 04.03.2024. godine

Članak 2.

Izvješće o izvršenju Programa javnih potreba u sportu na području Općine Kamanje za 2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Na temelju članka 69. Zakona o sportu („Narodne novine“ 141/22), članka 41. Statuta Općine Kamanje („Glasnik Općine Kamanje“ br. 01/21), Općinski načelnik Općine Kamanje, podnosi

**I Z V J E Š Ć E**

**o izvršenju Programa javnih potreba u sportu**

**na području Općine Kamanje za 2023. godinu**

Članak 1.

U Programu javnih potreba u sportu na području Općine Kamanje za 2023. godinu („Glasnik Općine Kamanje“ broj 05/22 i 05/23), utvrđena je donacija sredstava NK Vrlovki i PD Vrlovci u ukupnom iznosu od 6.000,00 EUR. ***Realizirana je isplata sredstava NK Vrlovci u iznosu od 5.339,75 EUR i PD Vrlovci u iznosu od 500,00 EUR.***

U nastavku slijedi pregled planiranog i izvršenog po navedenom Programu.

|  |  |  |  |
| --- | --- | --- | --- |
| **R/B** | **PLANIRANO** | **OSTVARENO** | **Indeks** |
| 1. Donacija – NK Vrlovka
 | **5.500,00 EUR** | **5.339,75 EUR** | **97,09 %** |
| 1. Donacija – PD Vrlovka
 | **500,00 EUR** | **500,00 EUR** | **100,00 %** |

Članak 2.

Prihodi utrošeni za izvršenje ovog Programa ostvareni su iz poreznih prihoda.

Članak 3.

 Ovo Izvješće podnosi se Općinskom vijeću Općine Kamanje na usvajanje.

Prelazi se na slijedeću točku.

**3e) Zaključak o prihvaćanju Izvješća o izvršenju Programa javnih potreba u kulturi na području Općine**

**Kamanje za 2023. godinu**

Pročelnica je dala obrazloženje na Izvješće o izvršenju Programa javnih potreba u kulturi Općine Kamanje za 2023. godinu koje obuhvaćaju kulturne djelatnosti i poslove, akcije i manifestacije u kulturi koje su od interesa za Općinu Kamanje, a koje su Programom utvrđene kao javne potrebe, kao i one koje su utvrđene posebnim zakonom, a osobito djelatnost i poslovi ustanova kulture, udruženja i drugih organizacija u kulturi, pomaganje i poticanje umjetničkog i kulturnog stvaralaštva, akcije i manifestacije što doprinose razvitku i promicanju kulturnog života, te investicijsko održavanje, adaptacije i zahvati na objektima kulture. Programom se nastojalo podupirati kulturno umjetnički amaterizam udruga i programskih djelatnosti u kulturi. Cilj programa javnih potreba u kulturi bio je provođenje aktivnosti vezanih za zadovoljavanje kulturnih potreba mještanima Kamanja ovisno o njihovim individualnim sklonostima i željama te obogaćivanje kulturnoga života i podizanje kulturne ponude Općine kao i poboljšanje materijalnih uvjeta za razvoj kulture.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o prihvaćanju Izvješća o izvršenju Programa javnih potreba u kulturi na području Općine Kamanje**

**za 2023. godinu**

Članak 1.

Prihvaća se izvješće Općinskog načelnika Općine Kamanje o izvršenju Programa javnih potreba u kulturi na području Općine Kamanje za 2023. godinu, KLASA: 610-01/22-01/02, UR.BROJ: 2133-18-02-24-06 od dana 04.03.2024. godine

Članak 2.

Izvješće o izvršenju Programa javnih potreba u kulturi na području Općine Kamanje za 2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osam dana nakon objave u „Glasniku Općine Kamanje“.

Na temelju članka 5. Zakon o kulturnim vijećima i financiranju javnih potreba u kulturi („Narodne novine“ 83/22) i članka 41. Statuta Općine Kamanje („Glasnik Općine Kamanje“ br. 01/21) Općinski načelnik Općine Kamanje, podnosi

**I Z V J E Š Ć E**

**o izvršenju Programa javnih potreba u kulturi**

**na području Općine Kamanje za 2023. godinu**

Članak 1.

U Programu javnih potreba u kulturi na području Općine Kamanje za 2023. godinu („Glasnik Općine Kamanje“ broj 05/22 i 05/23) utvrđena je donacija sredstava KUD-u Kamanje i Društvu umirovljenika Kamanje u ukupnom iznosu od 2.500,00 eura. ***Ista je izvršena u iznosu od 2.500,00 eura.***

U nastavku slijedi pregled planiranog i izvršenog po navedenom Programu.

|  |  |  |  |
| --- | --- | --- | --- |
| **R/B** | **PLANIRANO** | **OSTVARENO** | **Indeks** |
| 1. Donacija – KUD Kamanje
 | 2.500,00 eura | 1.500,00 eura | 100,00 % |
| 1. Donacija – Društvo umirovljenika Kamanje
 |  1.000,00 eura |

Članak 2.

Prihodi utrošeni za izvršenje ovog Programa ostvareni su iz poreznih prihoda.

Članak 3.

Ovo Izvješće podnosi se Općinskom vijeću Općine Kamanje na usvajanje.

Prelazi se na slijedeću točku.

**3f) Zaključak o usvajanju Izvješća Programa potpora poljoprivredi na području Općine Kamanje za 2023. godinu**

Pročelnica je dala obrazloženje kako se ovim Programom nastojalo poticati poljoprivredna proizvodnja na području općine Kamanje kao i dati potpora poljoprivrednicima u obliku novčanih sredstava. Daje se izvješće o utrošenim sredstvima.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o usvajanju Izvješća Programa potpora poljoprivredi na području Općine Kamanje za 2023. godini**

Članak 1.

Prihvaća se izvješće Općinskog načelnika Općine Kamanje o izvršenju Programa potpora poljoprivredi na području Općine Kamanje za 2023. godinu, KLASA: 320-01/20-01/04, UR.BROJ: 2133-18-02-24-10 od dana 04.03.2024. godine

Članak 2.

Izvješće o izvršenju Programa potpora poljoprivredi na području Općine Kamanje za 2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Na temelju članka 41. Statuta Općine Kamanje („Glasnik Općine Kamanje“ br. 01/21) Općinski načelnik Općine Kamanje, podnosi

**I Z V J E Š Ć E**

**o izvršenju Programa potpora poljoprivredi**

**na području Općine Kamanje za 2023. godinu**

**Članak 1.**

Program potpora poljoprivredi na području Općine Kamanje za 2021.-2024. godinu prihvatilo je Općinsko vijeće Općine Kamanje na 23. sjednici dana 21.12.2020. godine („Glasnik Općine Kamanje“ br. 06/20).

Programom su planirana sredstva za mjere potpore male vrijednosti u poljoprivredi Općine Kamanje u 2023. godini u iznosu od 3.610,04 EUR a izvršeno je kako slijedi:

|  |  |  |  |
| --- | --- | --- | --- |
| **R/B** | **PLANIRANO** | **OSTVARENO** | **Indeks** |
| 1. Sufinanciranje umjetnog osjemenjivanja goveda
 |  100,00 EUR |  79,62 EUR |  79,62 % |
| 1. Sufinanciranje uzgoja ovaca
 | 1.900,00 EUR  |  1.539,59 EUR |  81,03 % |
| 1. Umjetno osjemenjivanja krmača
 |  0,00 EUR | 0,00 EUR | 0,00 % |
| 1. Unapređenje biljne proizvodnje
 | 2.000,00 EUR | 1.990,83 EUR | 99,54 % |

 **UKUPNO 4.000,00 EUR 3.610,04 EUR 90,25 %**

**REALIZACIJA MJERA POTPORA**

1. **Sufinanciranje osjemenjivanja goveda**

Ovu mjeru Potpore koristio je 1 poljoprivrednik u iznosu od 79,62 EUR.

1. **Sufinanciranje uzgoja ovaca**

Ovu mjeru Potpore koristilo je 5 poljoprivrednika u iznosu od 1.539,59 EUR.

1. **Umjetno osjemenjivanje krmača**

Ova mjera Potpore nije se koristila.

1. **Unapređenje biljne proizvodnje**

Ovu mjeru Potpore koristilo je 3 poljoprivrednika za sufinanciranje nabavke mehanizacije u iznosu 1.990,83 EUR.

**Članak 2.**

Ovo Izvješće podnosi se Općinskom vijeću Općine Kamanje na usvajanje.

Prelazi se na slijedeću točku.

**3g) Zaključak o prihvaćanju Izvješća o izvršenju Programa javnih potreba u vatrogastvu za 2023. godinu**

Pročelnica je dala obrazloženje kako je Programom javnih potreba u vatrogastvu osigurana provedba preventivnih mjera zaštite od požara i eksplozija, osiguranje uvjeta za gašenje požara i spašavanje ljudi i imovine ugrožene požarom, pružanje tehničke pomoći u nezgodama, opasnim situacijama te ekološkim i drugim nesrećama. Za potrebe provođenja programskih zadataka u 2023. godini, u Proračunu općine Kamanje planirala su se sredstva za tekuće održavanje prostorija DVD-a, troškove redovne djelatnosti VZO-a, troškove HGSS Stanice Karlovac te kapitalan ulaganja u nabavku opreme i troškove registracije vozila. Daje se izvješće o utrošenim sredstvima*.*

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o prihvaćanju Izvješća o izvršenju Programa javnih potreba u vatrogastvu za 2023. godinu**

Članak 1.

Prihvaća se izvješće Općinskog načelnika Općine Kamanje o izvršenju Programa javnih potreba u vatrogastvu na području Općine Kamanje za 2023. godinu, KLASA: 245-01/22-01/02, UR.BROJ: 2133-18-01-23-11 od dana 04.03.2024. godine

Članak 2.

Izvješće o izvršenju Programa javnih potreba u vatrogastvu na području Općine Kamanje za 2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na osmog dana od dana objave u „Glasniku Općine Kamanje“.

Na temelju članka 41. Statuta Općine Kamanje („Glasnik Općine Kamanje“ br. 01/21) općinski načelnik Općine Kamanje, podnosi

**I Z V J E Š Ć E**

**o izvršenju Programa javnih potreba u vatrogastvu**

**na području Općine Kamanje za 2023. godinu**

Članak 1.

U Programu javnih potreba u vatrogastvu na području Općine Kamanje za 2023. godinu („Glasnik Općine Kamanje“ broj 05/22 i 05/23), utvrđena je usluga financiranja redovne djelatnosti i kapitalnih ulaganja u vatrogastvu u ukupnom iznosu od 11.900,00 EUR. ***Ista je izvršena u iznosu od 11.897,23 EUR odnosno 99,98 %.***

U nastavku slijedi pregled planiranog i izvršenog po navedenom Programu.

|  |  |  |  |
| --- | --- | --- | --- |
| **R/B** | **PLANIRANO** | **OSTVARENO** | **Indeks** |
| 1. Redovita djelatnost VZO Kamanje
 | **11.600,00 EUR** | **11.597,23 EUR** | **99,98 %** |
| 1. Sredstava HGSS Karlovac
 | **300,00 EUR** | **300,00 EUR** | **100,00 %** |

Članak 2.

Prihodi utrošeni za izvršenje ovog Programa ostvareni su iz poreznih prihoda.

Članak 3.

 Ovo Izvješće podnosi se Općinskom vijeću Općine Kamanje na usvajanje.

Prelazi se na slijedeću točku.

**3h) Zaključak o prihvaćanju Izvješća o izvršenju Programa utroška sredstava šumskog doprinosa za 2023. godinu**

Pročelnica je dala obrazloženje na Program utroška sredstava šumskog doprinosa za 2023. godinu i kazala je kako je izvršen je na osnovi dokumenata Programa utroška sredstava šumskog doprinosa za 2023. godinu, kojeg je Općinsko vijeće Općine Kamanje usvojilo na 9. sjednici održanoj 16. prosinca 2022. godine, a objavljen je u Glasniku Općine Kamanje br. 05/22. Program utroška sredstava šumskog doprinosa donesen je temeljem članka 69. stavak 4. Zakona o šumama („Narodne novine“ br. 68/18, 115/18, 98/19, 32/20 i 145/20). Zakonskim odredbama propisano je da se sredstva šumskoga doprinosa uplaćuju na račun jedinice lokalne samouprave područja na kojem je obavljena sječa šume i koriste se isključivo za održavanje komunalne infrastrukture. U 2023. godini za realizaciju Programa utroška sredstava šumskog doprinosa za 2023. godinu nema uplaćenih sredstava u odnosu na plan.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**ZAKLJUČAK o prihvaćanju Izvješća o izvršenju Programa utroška**

 **sredstava šumskog doprinosa za 2023. godinu**

Članak 1.

Ovim Zaključkom prihvaća se Izvješće o izvršenju Programa utroška sredstava šumskog doprinosa za 2023. godinu.

Članak 2.

Sastavni dio ovog Zaključka čini Izvješće o izvršenju Programa utroška sredstava šumskog doprinosa za 2023. godinu.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Na temelju članka 41. Statuta Općine Kamanje (Glasnik Općine Kamanje br. 01/21), a u vezi s člankom 69. stavak 4. Zakona o šumama („Narodne novine“ br. 68/18, 115/18, 98/19, 32/20 i 145/20) Općinski načelnik Općine Kamanje podnosi Općinskom vijeću Općine Kamanje

**IZVJEŠĆE**

**o izvršenju Programa utroška sredstava**

**šumskog doprinosa za 2023. godinu**

**Članak 1.**

Program utroška sredstava šumskog doprinosa za 2023. godinu izvršen je na osnovi sljedećih dokumenata:

* Programa utroška sredstava šumskog doprinosa za 2023. godinu, kojeg je Općinsko vijeće Općine Kamanje usvojilo na 9. sjednici održanoj 16. prosinca 2022. godine, a objavljen je u Glasniku Općine Kamanje br. 05/22.

Program utroška sredstava šumskog doprinosa donesen je temeljem članka 69. stavak 4. Zakona o šumama („Narodne novine“ br. 68/18, 115/18, 98/19, 32/20 i 145/20).

Zakonskim odredbama propisano je da se sredstva šumskoga doprinosa uplaćuju na račun jedinice lokalne samouprave područja na kojem je obavljena sječa šume i koriste se isključivo za održavanje komunalne infrastrukture.

U 2023. godini za realizaciju Programa utroška sredstava šumskog doprinosa za 2023. godinu nema uplaćenih sredstava u odnosu na plan.

U nastavku je prikazana realizacija Programa utroška sredstava šumskog doprinosa za 2023. godinu.

1. **TABLIČNI PRIKAZ IZVRŠENJA PROGRAMA**

|  |  |  |  |
| --- | --- | --- | --- |
| **Naziv projekta** | **Plan za 2023. godinu** | **Realizacija plana** **za 2023. godinu** | **Indeks** |
| Održavanje nerazvrstanih cesta  | 100,00 EUR | 0,00 EUR | 0,00% |
| **UKUPNO** | **100,00 EUR** | **0,00 EUR** | **0,00 %** |

1. **OBRAZLOŽENJE IZVRŠENJA PROGRAMA UTROŠKA SREDSTAVA ŠUMSKOG DOPRINOSA ZA 2023. GODINU**

Sredstava planirana Programom utroška sredstava šumskog doprinosa za 2023. godinu u iznosu od 100,00 EUR za održavanje nerazvrstanih cesta nisu utrošena.

Prelazi se na slijedeću točku.

**3i) Zaključak o prihvaćanju Izvješća o izvršenju Programa utroška naknade za zadržavanje nezakonito izgrađenih zgrada u prostoru za 2023. godinu**

Pročelnica je dala obrazloženje na izvršenje Programa utroška naknade za zadržavanje nezakonito izgrađenih zgrada u prostoru za 2023. godinu na i kazala je kako je u 2023. godini prihod od naknada za zadržavanje nezakonito izgrađenih zgrada u prostoru planiran u iznosu od 500,00 EUR. Ostvaren prihod od naknada za zadržavanje nezakonito izgrađenih zgrada u prostoru u 2023. godini u iznosu od 215,45 EUR utrošen je za poboljšanje infrastrukturne opremljenosti sukladno Programu izgradnje objekata i uređaja komunalne infrastrukture za 2023. godinu.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je doneseno sljedeće**

**IZVRŠENJE PROGRAMA UTROŠKA SREDSTAVA**

**NAKNADA ZA ZADRŽAVANJE NEZAKONITO IZGRAĐENIH ZGRADA**

**U PROSTORU ZA 2023. GODINU**

Članak 1.

U 2023. godini prihod od naknada za zadržavanje nezakonito izgrađenih zgrada u prostoru planiran je u iznosu od 500,00 EUR.

Članak 2.

Ostvaren prihod od naknada za zadržavanje nezakonito izgrađenih zgrada u prostoru u 2023. godini u iznosu od 215,45 EUR utrošen je za poboljšanje infrastrukturne opremljenosti sukladno Programu izgradnje objekata i uređaja komunalne infrastrukture za 2023. godinu.

Članak 3.

Izvješće o utrošku sredstava naknade za zadržavanje nezakonito izgrađene zgrade u prostoru za 2023. godinu stupa na snagu osmog dana od dana objave u “Glasniku Općine Kamanje”.

Prelazi se na slijedeću točku.

**Ad4)** **Odluka o raspodjeli rezultata za 2023. godinu**

Pročelnica je obrazložila Odluku o raspodjeli rezultata za 2023. godinu. Tijekom 2023. godine u proračunu Općine Kamanje ostvaren je konsolidirani pozitivan rezultat poslovanja koji uključuje i financijske rezultate proračunskog korisnika u ukupnom iznosu od 48.276,10 €, a utvrđen je na način kako je to propisano člancima 81. i 82. Pravilnika o proračunskom računovodstvu i računskom planu. Izvršeno je prebijanje računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja, višak prihoda od nefinancijske imovine i manjak prihoda od nefinancijske imovine, te višak primitaka od financijske imovine i manjak prihoda od financijske imovine), uz izvršene obvezne korekcije rezultata propisane člankom 82. Pravilnika.

Općina Kamanje ostvarila je višak prihoda i primitaka u iznosu od 11.727,94 € dok je proračunski Korisnik – Dječji vrtić Kamanje ostvario manjak prihoda i primitaka u iznosu od – 7.310,94 €.

Na kraju prethodne izvještajne godine (2022.) utvrđen je negativan rezultat poslovanja u iznosu od -43.859,12 €.

Konsolidirani rezultat poslovanja tekuće godine pribraja se s rezultatu poslovanja prethodnih godine što čini ukupan rezultat poslovanja Općine Kamanje i proračunskog korisnika na dan 31.12.2023. godine 4.416,98 €.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

**ODLUKA O RASPODJELI REZULTATA ZA 2023. GODINU**

**Članak 1.**

Tijekom 2023. godine u proračunu Općine Kamanje ostvaren je konsolidirani pozitivan rezultat poslovanja koji uključuje i financijske rezultate proračunskog korisnika u ukupnom iznosu od 48.276,10 €, a utvrđen je na način kako je to propisano člancima 81. i 82. Pravilnika o proračunskom računovodstvu i računskom planu. Izvršeno je prebijanje računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja, višak prihoda od nefinancijske imovine i manjak prihoda od nefinancijske imovine, te višak primitaka od financijske imovine i manjak prihoda od financijske imovine), uz izvršene obvezne korekcije rezultata propisane člankom 82. Pravilnika.

Općina Kamanje ostvarila je višak prihoda i primitaka u iznosu od 11.727,94 € dok je proračunski Korisnik – Dječji vrtić Kamanje ostvario manjak prihoda i primitaka u iznosu od – 7.310,94 €.

Na kraju prethodne izvještajne godine (2022.) utvrđen je negativan rezultat poslovanja u iznosu od -43.859,12 €.

Konsolidirani rezultat poslovanja tekuće godine pribraja se s rezultatu poslovanja prethodnih godine što čini ukupan rezultat poslovanja Općine Kamanje i proračunskog korisnika na dan 31.12.2023. godine 4.416,98 €.

**Članak 2.**

Stanje na osnovnim računima podskupine 922 koje je iskazano u Godišnjem izvještaju o izvršenju proračuna za proračunsku godinu na dan 31. prosinca 2023. godine, utvrđena su kako slijedi:

|  |  |  |
| --- | --- | --- |
| **Broj računa** | **Naziv računa** | **Stanje 31.12.2023.** |
|  | Prihodi poslovanja | 617.820,29 |
|  | Rashodi poslovanja | 453.966,33 |
| 92211  | **Višak prihoda poslovanja** | **163.853,96** |
|  | Prihodi od nefinancijske imovine | 11.926,00 |
|  | Rashodi od nefinancijske imovine | 111.949,04 |
| 92222 | **Manjak prihoda od nefinancijske imovine** | **-100.023,04** |
|  | Primici od financijske imovine | 66.361,40 |
|  | Izdaci od financijske imovine | 81.916,22 |
| 92223 | **Manjak primitaka od financijske imovine** | **-15.554,70** |
|  | Ukupni višak prihoda i primitaka  | **48.276,10** |
|  | Manjak prihoda i primitaka preneseni iz 2022. g. | **43.859,12** |
| **922** | **Višak prihoda i primitaka raspoloživ u sljedećem razdoblju** | **4.416,98** |
|   |  |  |
|  |  |  |

 **Članak 3.**

Višak prihoda i primitaka u iznosu od 4.416,98, uvrstit će se u Izmjene i dopune Plana proračuna općine Kamanje za 2024. god. te će se koristiti za pokriće rashoda 2024. godine.

Manjak prihoda poslovanja proračunskog korisnika, Dječjeg vrtića Kamanje u ukupnom iznosu od 7.310,94 € odnosi se na rashode za plaću za prosinac 2023. godine, a pokriti će se iz prihoda koje Dječji vrtić ostvaruje po načelu nastanka događaja u trenutku isplate plaće (u siječnju 2024. godine) iz nadležnog proračuna.

 **Članak 4.**

Ova Odluka stupa na snagu osmog dana od dana objave u „Glasniku Općine Kamanje“.

Prelazi se na slijedeću točku.

**Ad5) Odluka o prihvaćanju Izvješća o radu načelnika za razdoblje od 01. siječnja do 31. prosinca 2023. godine**

Načelnik je dao obrazloženje na Izvješće o radu načelnika za razdoblje od 01.01.-31.12.2023. godine i kazao kako je teško katkad pridržavati se plana za godinu sukladno Proračunu koji se donosi i kojim su predviđeni planovi. U godišnjem izvješću prikazan je obuhvat rada načelnika kroz godinu.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donese sljedeći**

**Z A K LJ U Č A K**

**o prihvaćanju Izvješća o radu Općinskog načelnika**

**za razdoblje 01.01.2023. do 31.12.2023. godine**

Članak 1.

Prihvaća se izvješće o radu Općinskog načelnika za 2023. godinu, KLASA: 022-05/21-01/02, UR.BROJ: 2133-18-01-24-11 od dana 04.02.2024. godine

Članak 2.

Izvješće o radu Općinskog načelnika za razdoblje od 01.01.2023. do 31.12.2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Izvješće načelnika za razdoblje 01.01.-31.12.2023. godine prilaže se uz Zapisnik.

Prelazi se na sljedeću točku.

**Ad6) Prijedlog Odluke o izmjeni Odluke o koeficijentu i osnovici za obračun plaće načelniku**

Pročelnica je kazala kako se u Izmjene Odluke iz razloga što u prijašnjoj Odluci u članku 4. stavak 3. propisano je da načelnik koji dužnost obnaša profesionalno ima pravo na naknadu materijalnih troškova nastalih u vezi s obnašanjem dužnosti i to na dnevnice, naknadu putnih troškova i troškova noćenja, u visini koja je propisana aktima koji se primjenjuju na službenike i namještenike Jedinstvenog upravnog odjela Općine Kamanje, a za službena putovanja u inozemstvo na način i pod uvjetima utvrđenim propisima o izdacima za službena putovanja u inozemstvo za korisnike državnog proračuna.

Zakon koji se odnosi na prava dužnosnika Općine Kamanje ukazuje na Zakon o JLPRS kojom je propisano da za vrijeme profesionalnog obavljanja dužnosti općinski načelnici, gradonačelnici i župani te njihovi zamjenici ostvaruju pravo na plaću kao i druga prava iz rada, a vrijeme obavljanja dužnosti uračunava im se u staž osiguranja, dok osobe koje obavljaju dužnost volonterski imaju pravo na naknadu za rad. Osim prava na plaću i staž osiguranja, imaju pravo na naknadu materijalnih troškova nastalih u vezi s obnašanjem dužnosti kao što su npr. troškovi prijevoza, dnevnice i ostali troškovi vezani za službena putovanja i sl. kao i neka druga prava npr. pravo na korištenje službenog automobila, mobitela i sl.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena sljedeća

**ODLUKA o izmjeni ODLUKE**

**o koeficijentu i osnovici za obračun plaće načelnika**

**Članak 1.**

U Odluci o koeficijentu i osnovici za obračun plaće načelnika („Glasnik općine Kamanje“ 02/24), u članku 4., stavku 3. brišu se riječi:

„u visini koja je propisana aktima koji se primjenjuju na službenike i namještenike Jedinstvenog upravnog odjela Općine Kamanje,“

**Članak 2.**

Ostale odredbe Odluke ostaju nepromijenjene.

**Članak 3.**

Ova Odluka stupa na snagu osmog dana od dana objave u Glasniku općine Kamanje.

Prelazi se na sljedeću točku.

**Ad7) Prijedlog Odluke o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Kamanje**

Pročelnica je dala obrazloženje na Odluku o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Kamanje i kazala kako je odredbom članka 5. Odluke propisana ocjena službenika i namještenika temeljena na stručnom znanju iskazanom u obavljanju poslova, učinkovitosti i kvaliteti rada te poštivanju službene dužnosti. Međutim ispod podnaslova Ocjenjivanje službenika propisani su kriteriji za ocjenjivanje službenika, pri čemu se za učinkovitost i kvalitetu rada te poštivanje službene dužnosti prema istim kriterijima ocjenjuju uz službenike i namještenici. Ispod podnaslova Ocjenjivanje namještenika propisani su kriteriji za ocjenjivanje namještenika, pri čemu je izostavljeno utvrditi kriterije za stručno znanje iskazano u obavljanu poslova namještenika, a za učinkovitost i kvalitetu rada te poštivanje službene dužnosti prema istim kriterijima ocjenjuju se uz namještenike i službenici. Zakonom o službenicima i namještenicima u lokalnoj i područnoj regionalnoj samoupravi članak 95. stavak 3. propisuje podatke bitne za ocjenjivanje, također se ista zakonska odredba odnosi i na namještenike. Slijedom svega navedenoga potrebno je donijeti novu Odluku o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Kamanje.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena sljedeća

**ODLUKA o kriterijima i načinu provođenja ocjenjivanja službenika i namještenika**

**u Jedinstvenom upravnom odjelu Općine Kamanje**

**Članak 1.**

Ovom Odlukom utvrđuju se kriteriji i način provođenja ocjenjivanja službenika i namještenika u Jedinstvenom upravnom odjelu Općine Kamanje.

Razdoblje i obuhvat ocjenjivanja, ocjenjivači, utemeljenje ocjene te posljedice negativne ocjene uređeni su Zakonom.

**Članak 2.**

Svrha ocjenjivanja je poticanje službenika i namještenika na učinkovito obavljanje zadaća te utvrđivanje doprinosa službenika i namještenika u obavljanju poslova, kao kriterija za nagrađivanje i napredovanje u službi te primjenu drugih odredaba o službeničkim odnosima vezanih za ocjenjivanje.

**Članak 3.**

Ocjenjivanje se provodi kroz slijedeće faze:

* kontinuirano praćenje rada službenika i namještenika te davanje uputa radi poboljšanja učinkovitosti i kvalitete rada,
* sastavljanje prijedloga godišnje ocjene,
* upoznavanje službenika i namještenika s prijedlogom godišnje ocjene,
* donošenje rješenja o ocjenjivanju.

**Članak 4.**

Prijedlog godišnje ocjene sastavlja se na Obrascu 1. za ocjenjivanje koji je sastavni dio ove Odluke.

Prijedlog godišnje ocjene potpisuje ocjenjivač i službenik odnosno namještenik. Ako službenik odnosno namještenik odbije potpisati prijedlog, ocjenjivač će sastaviti bilješku.

Ako službenik odnosno namještenik nije suglasan s predloženom ocjenom, a ocjenjivač ne uvaži njegove primjedbe, ocjenjivač će u obrazloženju rješenja dodatno obrazložiti sporna utvrđenja.

I. OCJENJIVANJE SLUŽBENIKA

**Članak 5.**

Stručno znanje, učinkovitost, odnos prema ostalim suradnicima i strankama i poštivanje službene dužnosti službenika ocjenjuje se prema kriterijima:

1. stručnosti, kreativnosti i samoinicijativnosti u obavljanju poslova,

2. kvalitete i opsega obavljenih poslova i pridržavanja zadanih rokova u obavljanju poslova,

3. odnos prema ostalim suradnicima i strankama,

4. poštivanju radnog vremena.

**Članak 6.**

Službenik je u obavljanju poslova pokazao stručnost, kreativnost i samoinicijativnost kako slijedi:

1.1. a) *naročitu stručnost* – naročito dobro poznaje zakone i druge propise, pravila struke i službe, stalno se stručno usavršava,

b) *stručnost* – dobro poznaje zakone i druge propise, pravila struke i službe, redovno se stručno usavršava,

c) *zadovoljavajuću stručnost* – zadovoljavajuće poznaje zakone i druge propise, pravila struke i službe i dalje se stručno usavršava,

d) *nedovoljno stručno znanje* - nedovoljno poznaje zakone i druge propise, pravila struke i službe, nedovoljno se stručno usavršava,

1.2. a) *naročitu kreativnost* - samostalno pronalazi najbolja rješenja sukladno propisima i pravilima struke, predlaže rješenja za poboljšanje rada na svom radnom mjestu, u ustrojstvenoj jedinici i u tijelu,

b) *kreativnost* – često samostalno pronalazi najbolja rješenja sukladno propisima i pravilima struke, predlaže rješenja za poboljšanje rada na svom radnom mjestu, u ustrojstvenoj jedinici i u tijelu,

*c) povremena kreativnost* – povremeno nalazi rješenje sukladno propisima i pravilima struke

*d) nedovoljnu kreativnost* – u obavljanju poslova nije samostalan i vrlo rijetko pronalazi najbolja rješenja sukladno propisima i pravilima struke,

1.3. *a) naročitu samoinicijativnost* – u obavljanju poslova potpuno je samostalan i samoinicijativan, nije ga potrebno upućivati u rad, pomoć i savjet traži samo u slučaju naročite kompleksnosti problema zbog čega smatra da treba zauzeti zajednički stav više službenika.

*b) samoinicijativnost* – u obavljanju poslova uglavnom je samostalan i samoinicijativan, uglavnom ga nije potrebno upućivati u rad, pomoć i savjet traži samo u slučaju kompleksnosti problema zbog čega smatra da treba zauzeti zajednički stav više službenika,

*c) povremena samoinicijativnost –* rijetko je u poslu samostalan, rijetko predlaže zadovoljavajuća rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen,

*d) nedovoljnu samoinicijativnost* – u obavljanju poslova nije samostalan niti odgovoran, vrlo rijetko pronalazi ili uopće ne pronalazi rješenja sukladno pravilima struke..

Službenik je poslove radnog mjesta obavio u kvaliteti i opsegu, a u obavljanju poslova pridržavao se zadanih rokova, kako slijedi:

2.1. a) *naročito kvalitetno* – u aktima i ostalim materijalima koje je pripremao nije trebalo ništa mijenjati, ispravljati niti dodavati, na kvalitetu njegova rada s osnova stručnosti, pravila struke i službe nije bilo prigovora,

b) *kvalitetno* – u aktima i ostalim materijalima koje je pripremao rijetko je trebalo izvršiti manje izmjene, ispravke ili dopune, na kvalitetu njegova rada s osnova stručnosti, pravila struke i službe uglavnom nije bilo prigovora,

c) *zadovoljavajuće kvalitetno* – u aktima i ostalim materijalima koje je pripremao rijetko je trebalo vršiti izmjene, ispravke ili dopune, na kvalitetu njegova rada s osnova stručnosti, pravila struke i službe rijetko je bilo prigovora,

d) *nedovoljno kvalitetno* – u aktima i ostalim materijalima koje je pripremao često je trebalo vršiti izmjene, ispravke ili dopune, na kvalitetu njegova rada s osnova stručnosti, pravila struke i službe često je bilo prigovora.

2.2. a) poslove radnog mjesta na koje je raspoređen obavio je u cijelosti, uvijek je spreman obavljati i poslove odsutnog službenika ili nepopunjenog radnog mjesta,

b) poslove radnog mjesta na koje je raspoređen obavio je u najvećem dijelu, uvijek je spreman obavljati i poslove odsutnog službenika ili nepopunjenog radnog mjesta,

c) poslove radnog mjesta na koje je raspoređen obavio je u samo manjem dijelu, rijetko je spreman obavljati i poslove odsutnog službenika ili nepopunjenog radnog mjesta,

d) obavio je izrazito mali dio poslova radnog mjesta na koje je raspoređen, izbjegava obavljati poslove odsutnog službenika ili nepopunjenog radnog mjesta.

2.3. a) poslove je obavio u zadanim rokovima,

 b) poslove je obavio pretežno u zadanim rokovima,

 c) poslove je obavio u manjem dijelu izvan zadanih rokova,

 d) poslove je obavio u većem dijelu izvan zadanih rokova.

Službenikov odnos prema ostalim suradnicima i strankama bio je:

3.1. a) *iznimno* je korektan prema ostalim suradnicima, a prema strankama se odnosi iznimno korektno i ljubazno

b) *vrlo dobro* surađuje s ostalim suradnicima, a prema strankama se odnosi vrlo korektno i ljubazno,

c) *zadovoljavajuće* surađuje s ostalim suradnicima, a prema strankama se dobro odnosi i uglavnom je korektan i ljubazan,

d) *nedovoljno* surađuje s ostalim suradnicima, a prema strankama se često odnosi nekorektno i neljubazno.

Službenik je u poštivanju radnog vremena bio:

4.1. a) *naročito odgovoran* – na vrijeme dolazi na posao, ne izlazi ranije s posla, ne udaljava se nepotrebno iz radnih prostorija,

b) *odgovoran* – uglavnom na vrijeme dolazi na posao, ne izlazi ranije s posla, ne udaljava se nepotrebno iz radnih prostorija,

c) *zadovoljavajuće odgovoran* – ponekad kasni na posao i izlazi ranije s posla te se nepotrebno udaljava iz radnih prostorija,

d) *nedovoljno odgovoran* – često kasni na posao i izlazi ranije s posla te se nepotrebno udaljava iz radnih prostorija.

II. OCJENJIVANJE NAMJEŠTENIKA

**Članak 7.**

Stručno znanje, učinkovitost i poštivanje radne dužnosti namještenika, odnos prema ostalim suradnicima i strankama ocjenjuje se prema kriterijima:

1. stručnost u obavljanju poslova,

2. kvalitete i opsega obavljenih poslova i pridržavanja zadanih rokova u obavljanju poslova,

3. odnos prema ostalim suradnicima i strankama,

4. poštivanju radnog vremena.

**Članak 8.**

Namještenik je u obavljanju poslova pokazao stručnost, kako slijedi:

1.1. a) *naročitu stručnost* – naročito dobro poznaje pravila rada na svom radnom mjestu u okviru svoje struke,

b) *stručnost* – dobro poznaje pravila rada na svom radnom mjestu u okviru svoje struke,

c) *zadovoljavajuću stručnost* – zadovoljavajuće poznaje pravila rada na svom radnom mjestu u okviru svoje struke,

d) *nedovoljnu stručnost* – nedovoljno poznaje pravila rada na svom radnom mjestu u okviru svoje struke.

Kvaliteta obavljenih poslova namještenika ocjenjuje se, kako slijedi:

2.1. a) *naročito kvalitetno* – na kvalitetu njegova rada s osnova pravila rada i struke nije bilo prigovora,

b) *kvalitetno* – na kvalitetu njegova rada s osnova pravila rada i struke uglavnom nije bilo prigovora,

c) *zadovoljavajuće kvalitetno* – na kvalitetu njegova rada s osnova pravila rada i struke rijetko je bilo prigovora,

d) *nedovoljno kvalitetno* – na kvalitetu njegova rada s osnova pravila rada i struke često je bilo prigovora.

2.2. a) poslove radnog mjesta na koje je raspoređen obavio je u cijelosti, uvijek je spreman obavljati i poslove odsutnog namještenika ili nepopunjenog radnog mjesta,

b) poslove radnog mjesta na koje je raspoređen obavio je u najvećem dijelu, uvijek je spreman obavljati i poslove odsutnog namještenika ili nepopunjenog radnog mjesta,

c) poslove radnog mjesta na koje je raspoređen obavio je u samo manjem dijelu, rijetko je spreman obavljati i poslove odsutnog namještenika ili nepopunjenog radnog mjesta,

d) obavio je izrazito mali dio poslova radnog mjesta na koje je raspoređen, izbjegava obavljati poslove odsutnog namještenika ili nepopunjenog radnog mjesta.

2.3. a) poslove je obavio u zadanim rokovima,

 b) poslove je obavio pretežno u zadanim rokovima,

 c) poslove je obavio u manjem dijelu izvan zadanih rokova,

 d) poslove je obavio u većem dijelu izvan zadanih rokova.

Namještenikov odnos prema ostalim suradnicima i strankama bio je:

3.1. a) *iznimno* je korektan prema ostalim suradnicima, a prema strankama se odnosi iznimno korektno i ljubazno

b) *vrlo dobro* surađuje s ostalim suradnicima, a prema strankama se odnosi vrlo korektno i ljubazno,

c) *zadovoljavajuće* surađuje s ostalim suradnicima, a prema strankama se dobro odnosi i uglavnom je korektan i ljubazan,

d) *nedovoljno* surađuje s ostalim suradnicima, a prema strankama se često odnosi nekorektno i neljubazno.

Namještenik je u poštivanju radnog vremena bio:

4.1. a) *naročito odgovoran* – na vrijeme dolazi na posao, ne izlazi ranije s posla, ne udaljava se nepotrebno iz radnih prostorija,

b) *odgovoran* – uglavnom na vrijeme dolazi na posao, ne izlazi ranije s posla, ne udaljava se nepotrebno iz radnih prostorija,

c) *zadovoljavajuće odgovoran* – ponekad kasni na posao i izlazi ranije s posla te se nepotrebno udaljava iz radnih prostorija,

d) *nedovoljno odgovoran* – često kasni na posao i izlazi ranije s posla te se nepotrebno udaljava iz radnih prostorija.

III. NAČIN PROVOĐENJA OCJENJIVANJA

**Članak 9.**

Broj bodova za svaku ocjenu određuje se po slovnoj oznaci kako slijedi:

Rad službenika ocjenjuje se prema kriterijima iz članka 6. ove Odluke zaokruživanjem brojčane i slovne oznake (1.1.a., 1.1.b, 1.1.c…….) ispred odgovarajuće ocjene za pojedini kriterij, na obrascu oznake Obrazac 1., koji se nalazi u privitku i čini sastavni dio ove Odluke

Rad namještenika ocjenjuje se prema kriterijima iz članka 7. ove Odluke zaokruživanjem brojčane i slovne oznake (1.1.a., 1.1.b, 1.1.c…….) ispred odgovarajuće ocjene za pojedini kriterij, na obrascu oznake – Obrazac 1 ., koji se nalazi u privitku i čini sastavni dio ove Odluke

Broj bodova za svaku ocjenu određuje se po slovnoj oznaci kako slijedi:

a) 10 bodova,

b) 8 bodova,

c) 5 bodova,

d) 2 boda.

**Članak 10.**

 NAČIN OCJENJIVANJA

Ocjena službenika dobiva se zbrojem broja bodova prema kriterijima iz članka 6. ove Odluke, kako slijedi:

- „odličan“ za ostvarenih 71-80 bodova,

- „vrlo dobar“ za ostvarenih 51-70 bodova,

- „dobar“ za ostvarenih 41-50 bodova,

- „zadovoljava“ za ostvarenih 32-40 bodova,

- „ne zadovoljava“ za ostvarenih 31 i manje bodova

Ocjena namještenika dobiva se zbrojem broja bodova prema kriterijima iz članka 7., kako slijedi:

- „odličan“ za ostvarenih 51-60 bodova,

- „vrlo dobar“ za ostvarenih 41-50 bodova,

- „dobar“ za ostvarenih 31-40 bodova,

- „zadovoljava“ za ostvarenih 21-30 bodova,

- „ne zadovoljava“ za ostvarenih 20 i manje bodova “

**Članak 11.**

Službenici i namještenici ocjenjuju se svake godine do 31. ožujka za prethodnu kalendarsku godinu.

Ne ocjenjuju se službenici i namještenici koji su primljeni u službu na određeno vrijeme, te koji su u prethodnoj godini radili manje od šest mjeseci, bez obzira na razloge.

O ocjeni službenika i namještenika, te pročelnika Jedinstvenog upravnog odjela Općine Kamanje donosi se rješenje.

Ocjena mora biti obrazložena.

Ocjena se unosi u osobni očevidnik službenika i namještenika.

**Članak 12**.

Stupanjem na snagu ove Odluke prestaje važiti Odluka o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Kamanje („Glasnik općine Kamanje“ 03/23 i 01/24).

Ova Odluka stupa na snagu osmog dana od dana objave u „Glasniku Općine Kamanje“.

Obrazac 1.

**OBRAZAC ZA OCJENJIVANJE SLUŽBENIKA I NAMJEŠTENIKA**

**U OPĆINI KAMANJE ZA \_\_\_\_\_\_\_\_\_GODINU**

*Službenik/ca – namještenik/ca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Upravno tijelo:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Radno mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

|  |  |
| --- | --- |
| **KRITERIJ ZA OCJENJIVANJE** | **BROJ BODOVA** |
| **1. Stručnosti, kreativnosti i samoinicijativnosti u obavljanju poslova** | **SLUŽBENIK** | **NAMJEŠTENIK** |
| *1.1. Stručnost u obavljanju poslova* |  |  |
| *a) naročita stručnost* |  |  |
| *b) stručnost* |  |  |
| *c) zadovoljavajuća stručnost* |  |  |
| *d) nedovoljno stručno znanje* |  |  |
| *1.2. Kreativnost u obavljanju poslova\** |  |  |
| *a) naročitu kreativnost* |  |  |
| *b) kreativnost* |  |  |
| *c) povremena kreativnost* |  |  |
| *d) nedovoljnu kreativnost* |  |  |
| *1.3. Samoinicijativnost\** |  |  |
| *a) naročitu samoinicijativnost* |  |  |
| *b) samoinicijativnost* |  |  |
| *c) povremena samoinicijativnost* |  |  |
| *d) nedovoljnu samoinicijativnost*  |  |  |
| **2. Kvalitete i opsega obavljenih poslova i pridržavanja zadanih rokova u obavljanju poslova** |  |  |
| *2.1. kvaliteta obavljenog posla* |  |  |
| *a) naročito kvalitetno* |  |  |
| *b) kvalitetno* |  |  |
| *c) zadovoljavajuće kvalitetno* |  |  |
| *d) nedovoljno kvalitetno* |  |  |
| *2.2. opseg redovnog obavljenog posla* |  |  |
| *a) poslove radnog mjesta na koje je raspoređen obavio je u cijelosti* |  |  |
| *b)* *poslove radnog mjesta na koje je raspoređen obavio je u najvećem dijelu* |  |  |
| *c)* *poslove radnog mjesta na koje je raspoređen obavio je u samo manjem dijelu* |  |  |
| *d)* *obavio je izrazito mali dio poslova radnog mjesta na koje je raspoređen* |  |  |
| *2.3. rok obavljenog posla* |  |  |
| *a) poslove je obavio u zadanim rokovima* |  |  |
| *b) poslove je obavio pretežno u zadanim rokovima* |  |  |
| *c) poslove je obavio u manjem dijelu izvan zadanih rokova,* |  |  |
| *d) poslove je obavio u većem dijelu izvan zadanih rokova* |  |  |
| **3. Odnos prema ostalim suradnicima i strankama** |  |  |
| *3.1. odnos prema ostalim suradnicima i strankama* |  |  |
| *a) iznimno*  |  |  |
| *b) vrlo dobro* |  |  |
| *c) zadovoljavajuće* |  |  |
| *d) nedovoljno* |  |  |
| **4. Poštivanje radnog vremena** |  |  |
| *4.1. poštivanje radnog vremena* |  |  |
| *a) naročito odgovoran* |  |  |
| *b) odgovoran* |  |  |
| *c) zadovoljavajuće odgovoran* |  |  |
| *d) nedovoljno odgovoran* |  |  |
| **UKUPNO BODOVA:** |  |  |
| **OCJENA:** |  |  |
|  |  |  |

*S prijedlogom ocjene službenik/namještenik je upoznat dana ................................. te izjavljuje da je /nije suglasan s navedenim prijedlogom.*

*Ako službenik/namještenik nije zadovoljan s ocjenom, ocjenjivač:*

* *ostaje pri prijedlogu ocjene,*
* *mijenja ocjenu tako, da .........................................................................................*

*S izmijenjenim prijedlogom ocjene službenik/namještenik je /nije suglasan.*

*Službenik/namještenik: Ocjenjivač:*

*\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_*

Prelazi se na sljedeću točku.

**Ad8) Odluka o ukidanju svojstva javnog dobra na k.č.br. 2559/1 k.o Brlog Ozaljski, 2559/1 k.o Brlog Ozaljski i 2559/3 k.o. Brlog Ozaljski**

Pročelnica je dala obrazloženje da se temeljem zahtjeva mještana predlaže ukidanje svojstva javnog dobra na k.č.br. 2559/3 k.o Brlog Ozaljski i 2559/1 k.o Brlog Ozaljski koji su u katastru ucrtani kao putevi, a u naravi se koriste u privatnim namjenama. Riječ je o putevima koji se nalaze u Kamanju iza kućnog broja 51 A i kućnog broja Kamanje 51 B. Nakon ukidanja svojstva javnog dobra, raspisati će se natječaj za prodaju tih parcela.

Daj se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

**Odluka o ukidanju svojstva javnog dobra**

Članak 1.

 Ukida se svojstvo javnog dobra na nekretninama označenih kao k.č.br. 2559/1, 2559/2 i 2559/3 k.o. Brlog Ozaljski, upisane kao Općina Kamanje - javno dobro u općoj uporabi, s obzirom da iste više nemaju funkciju puta.

 Članak 2.

 Temeljem ove Odluke Zemljišno-knjižni odjel Općinskog suda u Karlovcu izdvojeni odjel u Ozlju**,** brisati će svojstvo javnog dobra na gore navedenoj katastarskoj čestici te uknjižiti pravo vlasništva u korist Općine Kamanje.

 Članak 3.

 Ova Odluka stupa na snagu osmog dana od dana objave u „Glasniku Općine Kamanje“.

Prelazi se na sljedeću točku.

**Ad9) Odluka o imenovanju osobe sudaca porotnika za mladež pri Županijskom sudu u Karlovcu**

Pročelnica je obrazložila da smo zaprimili zahtjev od Karlovačke županije kojim se traži pokretanje postupka imenovanja sudaca porotnika za mladež pri Županijskom sudu u Karlovcu radi isteka mandata sudaca porotnika za mladež imenovanih tijekom 2019/2020 godine. Suce porotnike Županijskih sudova imenuje Županijska skupština po pribavljenim prijedlozima općinskog vijeća sindikata, udruga poslodavaca i sl. Sudac porotnik imenuje se iz redova profesora, odgajatelja, učitelja i drugih osoba koje imaju radnog iskustva u stručnom odgojnom radu s mladim osobama.

Daj se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

 **Odluka o imenovanju osobe za suca porotnika za mladež pri**

 **Županijskom sudu u Karlovcu**

**Članak 1.**

Za suca porotnika za mladež pri Županijskom sudu u Karlovcu predlaže se:

* Mirjana Klemenić Guštin iz Karlovca, Marina Držića 7

**Članak 2.**

Predlaže se Županijskoj skupštini Karlovačke županije donošenje rješenja o imenovanju predloženog suca porotnika za mladež pri Županijskom sudu u Karlovcu.

**Članak 3.**

Ova Odluka stupa na snagu osmog dana od dana objave Glasniku Općine Kamanje.

Prelazi se na sljedeću točku.

**Ad10) Zaključak o prihvaćanju Izvješća o stanju zaštite od požara i provedbe godišnjeg provedbenog plana unapređenja zaštite od požara na području Općine Kamanje za 2023.g.**

Pročelnica je obrazložila kako Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu se osiguravaju financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije. Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

U izvješću je dan pregled stanja zaštite od požara, odnosno operativno preventivna djelovanja, mjere prevencije zaštite od požara, organizacijske i administrativne mjere zaštite od požara na otvorenom prostoru, mjere zaštite na prometnicama, uz željezničku prugu te stanje opremljenosti i osposobljenosti vatrogasnih postrojbi DVD-a na području Općine Kamanje.

Izvješće je dano na raspravu.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o prihvaćanju Izvješća o stanju zaštite od požara i provedbe godišnjeg provedbenog plana unapređenja zaštite od požara na području Općine Kamanje za 2023.g.**

Članak 1.

Prihvaća se izvješće Općinskog načelnika Općine Kamanje o stanju zaštite od požara i provedbe godišnjeg provedbenog plana unapređenja zaštite od požara na području Općine Kamanje za 2023. godinu KLASA: 245-01/22-01/02, UR.BROJ: 2133-18-02-24-14 od dana 04.03.2024. godine

Članak 2.

Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Kamanje za 2023. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Glasniku Općine Kamanje“.

Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Kamanje za 2023.godine prilaže se uz Zapisnik.

Prelazi se na slijedeću točku.

**Ad11) Prihvaćanje Pravilnika o upisu djece u Dječji vrtić Kamanje**

Pročelnica je obrazložila da ovim Pravilnikom o upisu djece utvrđuje se postupak upisa djece u Dječji vrtić „Kamanje“, ostvarivanje prednosti pri upisu, razrada metodologije bodovanja prema kriterijima prednosti, popis obvezne dokumentacije i dokumentacije kojom se dokazuju činjenice bitne za ostvarivanje prednosti pri upisu u Dječji vrtić sadržaj i način objave rezultata upisa, postupak upisa tijekom pedagoške godine i u prijelaznom periodu, način organizacije i ostvarivanja programa predškolskog odgoja i obrazovanja te ispis djece iz Dječjeg vrtića.

Roditelj koji po prvi put prijavljuje dijete dužan je u upisnom roku predati Prijavu s potpunom dokumentacijom, Roditelj djeteta-korisnika usluga koje je upisano u prethodnoj pedagoškoj godini dužan je u upisnom roku predati Zahtjev za nastavak korištenja usluga za svaku sljedeću pedagošku godinu u kojoj će u kontinuitetu nastaviti koristiti usluge Dječjeg vrtića. Ako jedan od roditelja po Zakonu koristi pravo produljenoga rodiljnog dopusta u trajanju od tri godine nema pravo upisa tog djeteta u Vrtić sve dok koristi to pravo. Prednost kod upisa u dječji vrtić ima dijete koje do 1. travnja tekuće godine navrši četiri godine života.

Pravilnik je dan na raspravu.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

**ODLUKA o davanju prethodne suglasnosti na Pravilnik o upisu djece u**

**Dječji vrtić „Kamanje“**

Članak 1.

 Daje se prethodna suglasnost na Pravilnik o upisu djece u Dječji vrtić „Kamanje“ u tekstu kojeg je utvrdilo Upravno vijeće Dječjeg vrtića „Kamanje“ na svojoj 20. sjednici održanoj dana 19.03.2024. godine.

Članak 2.

Ova Odluka stupa na snagu osmog dana od dana objave u Glasniku Općine Kamanje.

Pravilnik o upisu djece u Dječji vrtić „Kamanje“ prilaže se uz Zapisnik.

Predsjednik Općinskog vijeća zahvalio je prisutnima te zaključio sjednicu u 19:00 sati.

**Zapisničar: Predsjednik Općinskog vijeća:**

Anita Matešić Štajcer Ivan Lukunić